164                    THE KNIGHTES  TALE.
With banner red ys entred right anoon ; And in that selve moment Palamon Is under Venus, eskward in the place, With baner whyt, and hardy cheere and face.
In al the world, to seeken up and doun, So evene withouten variacioun, Ther nere suche compainyes tweye. For ther nas noon so wys that cowthe sye, That any hadde of other avauntage Of worthinesse, ne of estaat, ne age, So evene were they chosen for to gesse. And in two renges faire they hem dresse. Whan that here names rad were everychon, That in here nombre gile were ther noon, Tho were the jpates schet, and cried was loude : * Doth now jyour devoir, jyonge knightes proude !' The heraudes lafte here prikyng up and doun ; Now ryngen trompes loude and clarioun ; Ther is nomore to sayn, but west and est In gon the speres ful sadly in arest; In goth the scharpe spore into the side. Ther seen men who can juste, and who can ryde ; Ther schyveren schaftes upon scheeldes thykke ; He feeleth thrugh the herte-spon the prikke. Up springen speres twenty foot on highte ; Out goon the swerdes as the silver brighte. The helmes thei to-hewen an"d to-schrede ; Out brest the blood, with sterne stremes reede. With mighty maces the bones thay to breste. He thurgh the thikkeste of the throng gan threste. Ther stomblen steedes stronge, and doun goon alle. He rolleth under foot as doth a balle. He foyneth on his feet with his tronchoun, And him hurtleth with his hors adoun. He thurgh the body is hurt, and siththen take Maugre his heed, and brou^t unto the stake, As forward was, right ther he moste abyde.